பஜாலி மாவட்டம்

பஜாலி மாவட்டம் (Bajali district) அசாம் மாநிலத்தின் 34-வது மாவட்டமாக  12 சனவரி 2021 அன்று நிறுவப்பட்டது. இது பார்பேட்டா மாவட்டத்தின் பகுதிகளைக் கொண்டு புதிதாக நிறுவப்பட்டது.  இதன் நிர்வாகத் தலைமையிட நகரம் பாடசாலா நகரம் ஆகும்.

மக்கள் தொகை பரம்பல்  

2011-ஆம் ஆண்டின் மக்கள் தொகை கணக்கெடுப்பின்படி, பஜாலி மாவட்டத்தின் மொத்த மக்கள் தொகை 2,53,876 ஆகும். 418 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  19,192 (7.56%) மற்றும் 11,486 (4.52%) ஆகவுள்ளனர். இம்மாவட்ட மக்கள் தொகையில் அசாமிய மொழியை  1,89,075 பேரும், வங்காள மொழியை 53,052  பேரும், போரோ மொழியை 10,877 பேரும் பேசுகின்றனர். இம்மாவட்டத்தில் இந்துக்கள் 67.90%, இசுலாமியர் 31.91%, பிறர் 0.19% ஆகவுள்ளனர்.

இதனையும் காண்க
 அசாம் மாவட்டப் பட்டியல்
 பார்பேட்டா மாவட்டம்

மேற்கோள்கள்

பஜாலி மாவட்டம்
அசாம் மாவட்டங்கள்